open-index/open-wikipedia-markdown huggingface dataset:
Liste over Tyrkias statsministre

**Tyrkias statsminister** var regjeringsjef i Republikken Tyrkia inntil 2018. Etter en folkeavstemning 16. april 2017 ble grunnloven endret slik at vesentlig makt ble overført fra Tyrkias store nasjonalforsamling til presidenten. Forslaget innebar innføringen av et presidentstyre. Forslagene var på forhånd vedtatt i parlamentet med ¾ flertall.

## Ordningen
Statsministeren måtte selv være parlamentsmedlem, og hadde ansvar for å foreslå medlemmer av regjeringen (tyrkisk: *Bakanlar Kurulu*), selv om disse formelt sett ble nominert av presidenten. Både statsministeren og regjeringsmedlemmene måtte godkjennes av et flertall i Tyrkias parlament (*Meclis*).

Den første statsministeren kom i forbindelse med den tyrkiske frigjøringskrigen i 1920, da Ankara-myndighetene ble ledet av et eksekutivråd utgått av nasjonalforsamlingen. Den første formannen i dette rådet var Mustafa Kemal Atatürk. Statsministerembedet ble mer formelt opprettet i 1923 da landet ble republikk.

Statsministeren var landets viktigste politiske figur sammen med presidenten. Statsministeren ledet den utøvende makt, mens presidenten i hovedsak spiller en seremoniell rolle. Likevel kunne sistnevnte legge ned veto mot lovforslag og utpeke enkelte høyere embedsmenn.

Tyrkias forsvar har i lange perioder hatt stor innvirkning på tyrkisk politikk, og flere statsministre blr utpekt av de militære. Fra 1960 til 1980 stod forsvaret for tre statskupp der den sittende statsministeren ble kastet, og i tillegg ble Necmettin Erbakan (landets første islamistiske statsminister) presset til å gå av i 1997.

## Statsministre 1920–1923

I forbindelse med Det osmanske rikets oppløsning fikk Tyrkia ny grunnlov i januar 1921. Landet hadde på denne tiden ingen president, og nasjonalforsamlingen utpekte kun et eksekutivråd utgått av dets medlemmer.

Listen under viser formennene i eksekutivrådet.

## Statsministre 1923–2018

Den siste sultanen gikk av i 1922, og den 29. oktober 1923 ble Tyrkia en sekulær republikk ledet av en president. Presidenten fikk ansvaret for å velge en statsminister blant parlamentsmedlemmene. Denne skulle igjen utpeke regjeringen, som så skulle godkjennes av parlamentet.

Statsministerembedet og utvelgelsen av denne forble i hovedsak uendret etter nye grunnlover i 1924, 1961 og 1982.

;Merknader


## Referanser
Balıkesir

**Balıkesir** er en by og et distrikt i Balıkesir (provins) i Tyrkia med omkring  innbyggere, 150 km nordøst for Izmir.

Byen er et handelssenter i et jordbruksdistrikt og et transportknutepunkt. 

## Historie
Det eldste kjente navnet på byen er Karesi. Dette navnet stammer fra Karasids-dynastiet, et tyrkisk fyrstedømme som hersket i regionen på 1200- og 1300-tallet. I 1345 ble Balıkesir erobret og innlemmet i Det osmanske riket. Byen har opp igjennom historien blitt rammet av flere store jordskjelv og branner, blant annet i 1898 og 1904, men har alltid blitt bygget opp igjen. 

## Klima
Balıkesir har et middelhavsklima med lange, varme og tørre sommre og kjølige, regnfulle vintre. Om sommeren når temperaturen vanligvis +40 °C (104°F). Vintrene er kjølige, men noen ganger kalde og det kan falle snø til tider. 




## Referanser

## Eksterne lenker
*
Kimberly Buys

**Kimberly Buys** (født 23. april 1989 i Sint-Niklaas) er en belgisk svømmer som spesialiserer seg i ryggsvømming. Hun representerte landet sitt under Sommer-OL 2012 i London, der hun røk ut i de innledende rundene på 100 meter rygg. 

## Referanser


## Eksterne lenker
*
Gemma Spofforth

**Gemma Spofforth** (født 17. november 1987) er en britisk svømmer som spesialiserer seg i ryggsvømming. Hun representerte landet sitt under Sommer-OL 2012 i London, der hun ble nummer fem på 100 meter rygg. Hun tok gull på distansen under VM i svømming 2009. 

## Referanser


## Eksterne lenker
*
Alexianne Castel

**Alexianne Castel** (født 25. juli 1990) er en fransk svømmer som spesialiserer seg i ryggsvømming. Hun representerte landet sitt under Sommer-OL 2012 i London, der hun røk ut i semifinalen på 100 meter rygg. Hun tok gull under kortbane-VM 2010.

## Referanser


## Eksterne lenker
*
Akhisar Belediyespor

**Akhisar Belediye Gençlik ve Spor**, også kjent som **Akhisarspor** eller **Akhisar Belediyespor**, er en tyrkisk fotballklubb som holder til i byen Akhisar i provinsen Manisa.  

Laget spiller i Süper Lig, noe den har gjort siden 2012-13-sesongen. Det er klubbens første periode i toppserien. Klubben har siden 1983-84-sesongen hovedsakelig spilt på tredje og fjerde nivå i tyrkisk fotball, men rykket opp til første divisjon i 2010, og videre opp i 2012.

## Referanser


## Eksterne lenker
*
Lillian Waaden

**Lillian Hofnes Waaden** (født 10. august 1972 på Kuset ved Jonsvatnet) er en norsk lokalpolitiker. Hun representerer Høyre og er fra høsten 2011 varaordfører i Klæbu kommune. Hun hadde da bak seg én periode i kommunestyret.

Waaden er utdanna ved Næringsakademiet og ansatt i Aune Forlag.

## Kilder

* Presentasjon på Klæbuporten 15. juni 2011; besøkt 10. juni 2013.
* Møteprotokoll fra Klæbu kommunestyre 6. oktober 2011; besøkt 10. juni 2013.
* TV2s velgerguide; besøkt 10. juni 2013.
Paul Birger Torgnes

**Paul Birger Torgnes** (født 28. juni 1954) er en norsk forretningsmann og lokalpolitiker som representerer Høyre. Fra høsten 2011 var han varaordfører i Brønnøy kommune og fra høsten 2012 til høsten 2013 fungerende ordfører.

Torgnes er udannet fiskeriøkonomi fra Høgskolen i Bodø og Norges fiskerihøgskole.

I perioden 1981–85 var Torgnes femte vararepresentant til Stortinget for Nordland Høyre. I 1984–85 var han personlig sekretær for fiskeriminister Thor Listau.

Torgnes er administrerende direktør i hvitfiskselskapet  Holding.

Han har hatt en rekke tillitsverv for næringslivet og sjømatnæringen, blant annet ordfører i Sjømat Norge og fra 23. mars 2021 styreleder i samme organisasjon. 

## Referanser




## Kilder

* «Blir blågrønne parhester», *Helgeland Arbeiderblad* 25. oktober 2011; besøkt 10. juni 2013.
* Biografi på Stortingets nettsted; besøkt 10. juni 2013.
* TV2s velgerguide; besøkt 10. juni 2013.
Ronny Borge

**Ronny Borge** (født 22. juni 1968 i Sulitjelma) er en norsk lokalpolitiker. Han representerer Høyre og var i perioden 2011 til 2015 varaordfører i Fauske kommune. Han hadde da bak seg én periode i kommunestyret.

Borge er lensmannsbetjent og nestkommanderende ved Fauske og Sørfold lensmannskontor.

## Eksterne lenker
* «Ap ser mot Høyre», Radio 3 16. september 2011; besøkt 10. juni 2013.
* TV2s velgerguide; besøkt 10. juni 2013.
* http://www.an.no/na-har-de-lost-lensmann-kabalen/s/5-4-6612
Petter Paulsen

**Petter Paulsen** (født 16. juni 1958) er en norsk lokalpolitiker. Han representerer Høyre og var fra høsten 2011 varaordfører i Evenes kommune.

Paulsen arbeider som bakkepersonell ved Evenes lufthavn.

## Kilder

* «Kommunestyret i Evenes perioden 2011–2015», *Ofotingen* 29. september 2011; besøkt 10. juni 2013.
* TV2s velgerguide; besøkt 10. juni 2013.
Aino Ellingsen

**Aino Helene Ellingsen** (født 17. juni 1955) er en norsk lokalpolitiker. Hun representerer Høyre og er fra høsten 2011 varaordfører i Vågan kommune.

Ellingsen sitter i ledelsen i familiefirmaet Ellingsen Seafood.

## Kilder

* «Holst overtok ordførervervet», *Lofotposten* 17. oktober 2011; besøkt 10. juni 2013.
Inger Hope

**Inger Annie Hope** (født 31. januar 1951) er en norsk lokalpolitiker. Hun representerer Høyre og er fra høsten 2011 varaordfører i Hadsel kommune.

Hope arbeider ved Nordlandssykehuset Vesterålen.

## Kilder

* «Mer makt til ordføreren», *Vesteraalens Avis* 22. oktober 2011.
* TV2s velgerguide; besøkt 10. juni 2013.
Svein Sæther

**Svein Sæther** (født 14. april 1947) er en norsk lokalpolitiker fra Soløy i Lavangen, som representerer Høyre. Han var varaordfører i Lavangen kommune fra 2011 til 2015 og fra 2019 til 2023.  Sæther var kommunestyrerepresentant fra 2007 til 2023.

## Referanser
Ronny Karlsen

**Ronny Karlsen** (født 23. oktober 1960) er en norsk lokalpolitiker. Han representerer Høyre og er fra høsten 2011 varaordfører i Salangen kommune.

## Kilder

* «Ivar får Høyre-støtte», *Troms Folkeblad* 19. september 2011; besøkt 10. juni 2013.
Ole Georg Koch

**Ole Georg Koch** (født 10. november 1945 , død 27 august 2024) var en norsk lokalpolitiker (Høyre) som fra høsten 2011 var varaordfører i Sørreisa kommune.

Koch hadde bakgrunn fra fiskerflåta, og var deretter ansatt som inspektør i Norsk Sjømannsforbund.

## Referanser
Ragnar Svendsen

**Ragnar Svendsen** (født 19. juli 1954) er en norsk lokalpolitiker. Han representerer Høyre og er fra høsten 2011 varaordfører i Tranøy kommune.

## Kilder

* «Fortsetter som ordfører», *Troms Folkeblad* 29. september 2011; besøkt 10. juni 2013.
Halvar Wahlgren

**Halvar Magne Wahlgren** (født 30. mars 1958) er en norsk lokalpolitiker. Han representerer Høyre og er fra 2008 varaordfører i Nordreisa kommune. Han overtok da Terje Olsen bad om fritak fra kommunale verv på grunn av at han også hadde posisjonen som fylkesordfører i Troms å skjøtte. Wahlgren fortsatte som varaordfører etter kommunevalget 2011.

## Kilder
* «Halvar ny varaordfører», *Framtid i nord* 6. mars 2008; besøkt 10. juni 2013.
* «Ap og Høyre inngår valgteknisk samarbeid i Nordreisa», *Nordlys* 16. september 2011; besøkt 10. juni 2013.
Volkan Demirel

**Volkan Demirel** (født 1981) er en tyrkisk fotballtrener og tidligere fotballspiller.

Han ble kaptein for Fenerbahçe i 2012.

Han spilte alle tre gruppekampene for Tyrkia under Fotball-EM 2008, men ble utvist i den tredje kampen og fikk ikke spille kvartfinalen eller semifinalen. Demirel har vunnet fire seriemesterskap med Fenerbahçe. Han har også vunnet den tyrkiske cupen to ganger, samt kommet til kvartfinalen i Mesterligaen.

Etter han ga seg som trener i Fenerbahce i 2021, var han en fotballekspert på tv-kanalen Beinsports. Han ga seg i Beinsports etter Fatih Karagumruk ga han et tilbud som hovedtrener.

## Referanser


## Eksterne lenker
*
Newlyn-skolen

**Newlyn-skolen** var en kunstkoloni med kunstnere basert i og i nærheten av Newlyn, en fiskerlandsby i nærheten av Penzance i Cornwall, fra 1880-tallet til begynnelsen av 1900-tallet. Newlyn-skolen minner om Barbizon-skolen i Frankrike, der kunstnere dro til Paris for å male og la vekt på naturlig lys. Newlyn-skolen var kjent for å male friluftsmalerier.

## Medlemmer

*Albert Chevallier Tayler
*Lamorna Birch
*Henry Scott Tuke
*Thomas Cooper Gotch
*Norman Garstin
*Stanhope Forbes
*Walter Langley
*Elizabeth Forbes
*Annie Walke født Fearon
*Harold Knight
*Laura Knight
*Alfred Munnings
*Harold Harvey
*Ayerst Ingram
*Frank Bramley
*Dod Proctor
*Frederick Hall
*Carey Morris
Samiske kulturminner i Norge

**Samiske kulturminner i Norge** omfatter alle spor etter menneskelig virksomhet i landets fysiske miljø som har tilknytning til samene. Slike spor kan være bygninger, boplasser, fangstanlegg, skytteskjul og kjøttgjemmer, naust og sjøbu, gravplasser, offerplasser og gjerder. I henhold til kulturminneloven er alle samiske kulturminner som er fra 1917 eller eldre, automatisk freda. For yngre kulturminner må det fattes vedtak om fredning. Også immaterielle minner, som stedsnavn, sagnsteder, hellige steder og møteplasser, hører inn under begrepet kulturminner.

Siden 2001 har Sametinget vært forvaltningsmyndighet for samiske kulturminner i hele Norge. Samiske kulturminner er også ett av Riksantikvarens ti bevaringsprogrammer, som har som hovedmål å registrere alle samiske bygninger som er automatisk freda, og utarbeide en plan for sikring og istandsetting av disse. Et omfattende registreringsarbeid ble starta i 2012. Målet er at alle de automatisk freda, samiske bygningene og tilstanden deres skal være kartlagt innen 2017, og det skal også foreligge en plan for sikring, vedlikehod og istandsetting.

## Referanser


## Eksterne lenker
* Riksantikvaren – Samiske kulturminner
* Sametinget – Kulturminner
* Miljølære – Samiske kulturminner og landskap
Abantsjøen

**Abantsjøen** (tyrkisk *Abant Gölü*) er en innsjø i provinsen Bolu nordvest i Anatolia i Tyrkia. Den ligger  meter over havet og har et areal på . Innsjøen er et kjent fritidsområde og ligger 21 kilommeter fra veien mellom Istanbul og Ankara ved Bolufjellet. 

Abantsjøen er et landskapsvernområde. Det vokser svartfuru, furu, eik, ask, agnbøk, viere, einer, tamarisk, hassel, ekte mispel og jordbærtre i skogen omkring innsjøen. Her finnes også villsvin, dåhjort, rådyr, brunbjørn, ulv, rødrev, sjakal og kanin.

## Eksterne lenker
* Abantsjø naturreservat (tyrkisk)
Besni

**Besni** er en by og et distrikt i provinsen Adıyaman i sørøstre Anatolia i Tyrkia. Byen ligger 1050 meter over havet og hadde  innbyggere på slutten av 2012. Distriktet hadde til sammen  innbyggere i 2012 og et areal på  kvadratkilometer.

## Referanser


## Eksterne lenker
* 
* www.besni.gov.tr
All India Women’s Conference

**All India Women's Conference** (**AIWC**) er Indias største kvinneorganisasjon, med hovedkontor i Delhi. Den ble grunnlagt i 1927 og har ca. 100&nbsp;000 medlemmer og over 500 avdelinger. Det er en av Indias største og eldste frivillige organisasjoner.

Organisasjonen har konsultativ status i FNs økonomiske og sosiale råd og er medlem av International Alliance of Women (IAW), International Network on Gender and Energy, Global Village Energy Partnership, World Water Partnership og andre. Gjennom IAW er AIWC en søsterorganisasjon av Norsk Kvinnesaksforening.

All India Women’s Conference arbeidet for å styrke kvinners sivile og politiske rettigheter, herunder gjennom å sikre kvinner stemmerett. Organisasjonen har alltid stått for en moderat linje i kampen for kvinners rettigheter. Under den indiske uavhengighetskampen valgte mer radikale og nasjonalistiske medlemmer å forlate organisasjonen. I 1948 ble medlemmer med tilknytning til kommunistiske grupper også ekskludert.

## Referanser


## Eksterne lenker
* All India Women's Conference
Irène de Lipkowski

**Irène de Lipkowski** (født 3. desember 1898, død 16. august 1995) var en fransk politiker og medlem av Frankrikes nasjonalforsamling fra 1951 til 1955. Hun var president for International Alliance of Women fra 1973 to 1979.

## Referanser
Ezlynn Deraniyagala

**Ezlynn Deraniyagala** (født 1908, død 1973) var en srilankisk advokat. Hun var den første kvinnelige advokaten fra Sri Lanka, og var i flere år president i All-Ceylon Women's Conference. Hun var president i International Alliance of Women fra 1958 til 1964.

## Referanser
Yedigöller nasjonalpark

**Yedigöller nasjonalpark** (tyrkisk *Yedigöller Millî Parkı*, «sju sjøer») er en nasjonalpark nord i provinsen Bolu i Tyrkia. Nasjonalparken ble opprettet i 1965 og er på 20.19 km². 

Parken er best kjent for innsjøene som er dannet av jordras og for det rike plantelivet. Det vokser orientbøk, eik, agnbøk, furu, nordmannsedelgran, or og svartfuru i området. Av ville dyr i parken finnes hjort, rådyr, villsvin, brunbjørn, ulv, rødrev, gaupe, jungelkatt, oter og flere andre. 

## Eksterne lenker
* 
* Skildring av parken
* Panoramio
* National Parks Of Turkey
Gertrud Åström

**Gertrud Maria Åström** (født 28. juli 1954 i Bodträsk i Kalix kommun) er en svensk organisasjonsleder og ekspert på likestilling. Hun har vært leder for Sveriges Kvinnolobby siden 2009. Gertrud Åström var tidligere administrerende direktør i forlaget Ordfront. Hun er også styremedlem i Kvinneuniversitetet i Norden. I 2004 ble hun utnevnt av den svenske regjeringen til spesialutreder (särskild utredare) for å vurdere den svenske likestillingspolitikken. Åström er utdannet samfunnsviter.

## Referanser
Begum Anwar Ahmed

**Begum Anwar Ahmed** var en pakistansk kvinnesakskvinne, som var leder for FNs kvinnekommisjon i 1958 og president i International Alliance of Women fra 1964 til 1970.

Hennes mann var Pakistans ambassadør til USA.

## Referanser
Lyda Verstegen

**Lyda Verstegen** er en nederlandsk advokat og feminist, som er president i International Alliance of Women (IAW) og organisasjonens sjefsrepresentant til FN. Hun ble valgt til president på kongressen i Sør-Afrika i 2010. Hun har tidligere vært leder for Vrouwenbelangen i Nederland, og har jobbet i Sosialdepartementet i Nederland. Hun er gift med diplomaten Floor Kist.

## Referanser
Margery Corbett Ashby

**Margery Irene Corbett Ashby** (født 19. april 1882 i Danehill i East Sussex, død 15. mai 1981) var en britisk liberal politiker og kvinnesaksforkjemper som var den andre presidenten i Den internasjonale kvinnestemmerettsalliansen, omdøpt International Alliance of Women ved slutten av hennes ledertid, fra 1923 til 1946. Fra 1918 var hun flere ganger kandidat ved parlamentsvalg for det liberale partiet, men ble aldri innvalgt i Underhuset. Hennes far var advokaten Charles Corbett, som satt i Underhuset for det liberale partiet. Hun var gift med advokaten Brian Ashby, og deres sønn var nevrologen Michael Ashby.

Hun ble adlet som Dame Commander i Order of the British Empire.

## Referanser
Eiler Hagerup Rosenvinge

**Eiler Hagerup Rosenvinge** (født 1742 i Selbu, død 23. juli 1805 i Bergen) var embedsmann.

Hagerup ble student 1760 og tok Juridisk eksamen i 1764. Fra 1778 var han sorenskriver i Salten og fra 1793 borgermester i Bergen. Han skrev i 1790 en topografisk beretning om Salten, *Noget om Nordlandene, især Salten og Saltdalen*, som først ble trykt i Budstikken i 1824.

## Skrifter
* *Nogle Ord til Bergens Byes Publicum om Fattigvæsenet og de i Forbindelse dermed staaende Indretninger* (Bergen, 1799)

## Eksterne lenker

* Digitaliserte bøker av Rosenvinge hos Nasjonalbiblioteket.
Konsultativ status

**Konsultativ status** er en status noen internasjonale organisasjoner, herunder FN, gir til ikke-statlige organisasjoner. Begrepet er oftest brukt i sin opprinnelige betydning, organisasjoner som «er i konsultativ status med FNs økonomiske og sosiale råd» (ECOSOC). Også andre organisasjoner, slik som Europarådet, gir organisasjoner en lignende status (nå kalt deltagerstatus i Europarådet). Konsultativ status gir en ikke-statlig organisasjon rett til å delta i arbeidet til FN eller en annen internasjonal organisasjon, f.eks. gjennom rett til å delta på møter og fremføre sine synspunkter.

I FN er konsultativ status delt i tre kategorier, med ulike rettigheter for hver kategori:
*Generell konsultativ status (tidligere konsultativ status 1) er det høyeste nivået og gis store internasjonale ikke-statlige organisasjoner som er representative for brede segmenter i samfunnet og som arbeider med alle saksfeltene til ECOSOC. Dette er den mest eksklusive statusen, og innehas av et mindre antall organisasjoner (per 1992 var det bare 37 slike organisasjoner). Organisasjonene har rett til å fremføre sine synspunkter i sesjonene til FNs økonomiske og sosiale råd.
*Spesiell konsultativ status (tidligere konsultativ status 2) er det lavere nivået av ordinær konsultativ status, og kan gis organisasjoner som arbeider med noen av ECOSOCs saksfelt
*Rosterstatus er en status som gis organisasjoner som kan bli invitert til å delta i behandlingen av bestemte temaer der rådet (ECOSOC) eller FNs generalsekretær vurderer at de kan bidra med nyttige innspill.

Organisasjoner med konsultativ status kan utnevne egne FN-representanter som får adgangskort til FN-bygningene i New York, Genève og Wien. Som regel vil organisasjonenes styreledere/presidenter være sjefsrepresentant.

Per 2011 var det 144 organisasjoner med generell konsultativ status, 2&nbsp;408 med spesiell konsultativ status og 984 med rosterstatus. De fleste nye organisasjoner får spesiell konsultativ status, mens generell konsultativ status tildeles svært etablerte internasjonale NGOer mer sjelden.

Konsultativ status i FN-systemet er hjemlet i FN-charterets artikkel 71 i kapittel 10.

## Referanser
Odd Arild Viste

**Odd Arild Viste** (født 18. oktober 1974) er en norsk barnehagelærer og politiker (Rødt).

Ved stortingsvalget 2013 i Hordaland var han Rødts 1. kandidat. Han var leder i Rødt Bergen 2010 - 2017. Viste var vara til bystyret 2015 - 2019 og er fast representant i bystyret 2019 - 2023, samt i Utvalg for barnehage, skole og idrett. Han er tillitsvalgt på heltid i Utdanningsforbundet Bergen fra desember 2015, og hovedtillitsvalgt for Utdanningsforbundet i Sammen (Studentsamskipnaden på Vestlandet) fra 2007.

## Politisk engasjement
Viste var i mange år aktiv i organisasjonen Internasjonale sosialister før han i 2006 meldte overgang til Rødt, året før organisasjonen ble med i Rødt.

Han var sentral i støttearbeidet for Obiora som ble drept av en politimann i 2006. I 2007 gikk han ut og støttet offentliggjøringen av drapsmannen.

I Bergen har han jobbet aktiv mot Afghanistankrigen, mot Israels krigføring mot Gaza og vært talsperson for Folkeaksjonen oljefritt Lofoten, Vesterålen og Senja i Bergen.

I 2013 var han en av initiativtakerne til organisasjonen For de Papirløses Rettigheter Bergen som jobber for rettighetene til papirløse asylsøkere. I juni 2013 gikk han og partikollega Torstein Dahle til anmeldelse av justisminister Grete Faremo på grunn av utkastelsen av jordanske Neda Ibrahim og hennes familie.

Han har i flere år vært tillitsvalgt i Utdanningsforbundet.

Desember 2021 er han bystyrerepresentant for Rødt.

Odd Arild har to barn.

## Referanser


## Eksterne lenker
* Rødt Hordaland om stortingsnominasjonen 2013
Blå Jungfrun

**Blå Jungfrun**, eller *«Blåkulla»*, er en svensk øy i Østersjøen ved Kalmarsundet mellom landskapene Småland og Öland. Administrativt hører den til kommunen Oskarshamn. Naturvårdsverket er styringsorgan. Øya har ingen bosetting og dekker bare omtrent 0,7&nbsp;km², og har en høyde på 86 meter over havet. Siden 1926 har øya vært en nasjonalpark. Som nasjonalpark er det viktige avgrensinger til allemannsretten ved Blå Jungfrun. For eksempel er det ikke lov å overnatte på øya eller å tenne ild der. 

Øya består delvis av bart berg og delvis av tett løvskog. Teist er en vanlig fugl på øya. Det er flere grotter og en eldgammel labyrint på Blå Jungfrun. 

Øya spiller en viktig rolle i svensk folkeminne, og ble tidligere sett på som et ondt og magisk sted. Navnet Blå Jungfrun (blå jomfruen) ble opprinnelig benyttet av sjømenn for å unngå å provosere de onde åndene som holdt til på øya. Ifølge folketroen, nevnt av Olaus Magnus i 1555, møttes hekser på øya hver skjærtorsdag. 

Et sagn som fremdeles fortelles, sier at det vil gå dårlig med dem som fjerner en stein fra øya, helt til de fører steinen tilbake. 

Om sommeren kan en besøke øya med turbåter fra Oskarshamn eller Byxelkrok.

## Se også
* Blockula
* Hagalund
* Brita Zippel

## Referanser


## Eksterne lenker
*
Halvor Saamundsen

**Halvor Saamundsen** (1877–1957) var en norsk  politiker, hjemmehørende i Norges Kommunistiske Parti.

Saamundsen var fra 1924 sekretær i NKP i Telemark distrikt, og fra 1931 medlem av partiets sentralstyre. I 1930 var han stortingskandidat for NKP, og sto først på partiets liste i Telemark. Han var i flere perioder medlem av Gjerpen kommunestyre.  

## Referanser
Omvendt funksjonsteorem

I matematisk analyse gir **det omvendt funksjonsteorem** betingelser for når en funksjon har en lokal invers. Teoremet gir også en formel for den deriverte til den omvendte funksjonen.

## Formulering av teoremet

Teoremet finnes i to versjoner, én i en-variabel-analyse, og en i fler-variabel-analyse. For funksjoner med én variabel sier teoremet følgende: Anta at f er en kontinuerlig funksjon med kontinuerlige deriverte, og at f^\prime(a) \neq 0 i et punkt a. Da finnes en omegn U om a slik at f restringert til U er injektiv, og slik at om V=f(U) er verdimengden til f, så er den omvendte funksjonen g:V \to U kontinuerlig deriverbar, og tilfredsstiller
:\bigl(f^{-1}\bigr)'(b) = \frac{1}{f'(a)}.

For funksjoner av flere variabler er påstanden helt analog. Den er som følger: Anta at U \subseteq \mathbb{R}^n er en åpen mengde og at \mathbf{F}:U \to \mathbb{R}^m har kontinuerlige partiellderiverte. Anta at \bar{x} \in U og at Jacobi-matrisen \mathbf{F}^\prime(\bar{x}) er inverterbar. Da finnes en åpen omegn U_0 \subset U om \bar{x} slik at \mathbf{F} restringert til U_0 er injektiv. Verdimengden V til denne restriksjonen er en omegn om \bar{y}=\mathbf{F}(\bar{u}), og den omvendte funksjonen \mathbf{G}:V \to U_0 er deriverbar i \bar{y} med Jacobi-matrise
:\mathbf{G}^\prime(\bar{y}) = \mathbf{F}^\prime(\bar{x})^{-1}.

## Eksempel

Vi tar et eksempel med en funksjon med to variable. La \mathbf{F}:\mathbb{R}^2 \to \mathbb{R}^2 være definert ved \mathbf{F}(x,y)=(x^4-y^4,xy). Vi skal undersøke om funksjonen er inverterbar nær punktet (1,0).  Jacobi-matrisen gitt ved
: \mathbf{F}^\prime(x,y) = \begin{pmatrix}4x^3 & 4y^3 \\ y & x \end{pmatrix}.
Dermed er Jacobi-determinanten gitt ved  \det \mathbf{F}^\prime(x,y) = 4x^4-4y^4. Setter vi inn for (1,0), får vi at determinanten er ikke-null. Det følger da fra teoremet at det finnes en omegn om (1,0) slik at funksjonen er lokalt inverterbar. Den deriverte til den omvendte funksjonen er gitt ved \mathbf{F}^\prime(1,0)^{-1}, som er
:\mathbf{F}^\prime(1,0)^{-1} = \begin{pmatrix} \frac 14 & 0 \\ 0 & 1 \end{pmatrix}.

Dette viser at funksjonen har en *lokal invers*, men den har ingen *global* invers. Spesielt er funksjoner som har en global invers injektive, noe denne funksjonen ikke er. For å se dette, legg merke til at om (a,b) \neq (0,0), så er \mathbf{F}(a,b) = \mathbf{F}(-a,-b), så funksjonen kan ikke være injektiv.

## Referanser

*
Nicu Ceaușescu

**Nicu Ceaușescu** (født 1. september 1951, død 26. september 1996) var det yngste av de tre barna til den rumenske diktatoren Nicolae Ceaușescu og hans kone, Elena Ceaușescu. Han arbeidet i farens politiske regime, og ble regnet som farens etterfølger som Romanias president. 

Ceaușescu studerte fysikk ved Universitetet i București. Som student var han involvert i Uniunea Tineretului Comunist, som var ungdomsorganisasjonen til Det rumenske kommunistpartiet. Han ble valgt inn i sentralkomiteen i det rumenske kommunistpartiet i 1982. Mot slutten av 1980-årene var Ceaușescu medlem av styret i det rumenske kommunistpartiet. 

Ceaușescu hadde et rykte på seg for å være en playboy og en gambler, og det ble hevdet at han var god venn med Uday Hussein, sønn av Iraks president Saddam Hussein. Ceaușescu ble arrestert i 1990 og anklaget for å ha gitt ordre om å gjennomføre en massakre, og han ble dømt til 20 års fengsel. Han ble løslatt fra fengsel i november 1992 på grunn av skrumplever, og han døde av denne sykdommen fire år senere, i en alder av 45 år, på et sykehus i Wien.

## Referanser


## Eksterne lenker
*
Björnlandet

**Björnlandet** er en nasjonalpark cirka 20 kilometer sørvest for Fredrika tettsted i Åsele kommun, sørøst i  Lappland (Västerbottens län).

Parken ble opprettet i 1991 og omfatter 1 100 hektar. Severdigheter er den storslagne urskogen, blokkmarker med sine høye stup og de tydelige sporene av flere store skogbranner. 

## Naturreservat
I tilslutning til nasjonalparken finnes også naturreservatene *Björnlandet Syd* og *Björnlandet Öst*.

## Referanser


## Eksterne lenker
* 
* Naturvårdsverket - Björnlandet
13 (Black Sabbath-album)

***13*** er det nittende og siste studioalbumet av det britiske heavy metal-bandet Black Sabbath, utgitt i 2013. Albumet er det første med Ozzy Osbourne på 35 år siden han ble sparket i 1979 etter albumet *[[Never Say Die]]* som kom ut året før. Det var meningen at hele originalbesetningen skulle delta på albumet, men Bill Ward trakk seg før albumet ble innspilt, grunnet misnøye med kontrakten. Brad Wilk fra Rage Against the Machine og Audioslave erstattet Ward på albumet.

Den første singlen fra albumet var *God Is Dead?*, som ble utgitt 19. april 2013.

## Sporliste

## Personell
*Tony Iommi – gitar
*Ozzy Osbourne – vokal, munnspill
*Geezer Butler – bassgitar
*Brad Wilk – trommer

## Kilder
*Blabbermouth - s '13' The Last BLACK SABBATH Album? - June 10, 2013

## Eksterne lenker
*
Makroøkologi

**Makroøkologi** er et felt innenfor økologi som omhandler forholdet mellom forskjellige arter på en stor skala, som prøver å karakterisere og forklare statistiske mønstre i mengde, distribusjon og mangfold av arter. Begrepet ble først brukt i 1989 av James Brown ved University of New Mexico og Brian Maurer ved Michigan State University i en rapport utgitt i tidsskriftet InScience.
 
Makroøkologi er basert på ideen om å studere økosystemer ved å bruke en ovenfra-tilnærming. Det søker kunnskap gjennom studiet av egenskapene til systemet som helhet. Kevin Gaston og Tim Blackburn bruker metaforen «å ikke se skogen for bare trær».

Makroøkologi viser hvordan global utvikling med klimaendringer påvirker dyre- og planteliv. Typiske økologiske spørsmål som kan studeres gjennom teknikker i makroøkologi inkluderer spørsmål om artsrikdom, breddegradsoverganger i artsmangfold, arts-områdekurve, rekkeviddestørrelse, kroppsstørrelse, og størrelse på artsbestander. For eksempel har forholdet mellom bestandsstørrelse og leveområde fått mye oppmerksomhet. Dette dreier seg om hvorfor arter som opprettholder store lokale bestandsstørrelser har en tendens til å være utbredt, mens arter som er i en mindre bestand har en tendens til å ha begrensede områder.

## Referanser
Spartacus Forvaltning

**Spartacus Forvaltning** er en innkjøpsorganisasjon for næringslivet, og representerer ca. 2.000 medlemsbedrifter fra hele landet. Medlemsmassen består av bedrifter fra de fleste bransjer, fra enkeltpersonsforetak til større konsern. Organisasjonen har som formål å oppnå fordeler for den enkelte gjennom å sentralisere medlemmenes samlede innkjøp av administrative tjenester under én forvalter. Spartacus Forvaltning ble etablert i 2003, og er representert i hele landet gjennom et nettverk av samarbeidspartnere. Spartacus Forvaltning omsatte i 2010 for NOK 61 mill, og har hovedkontor i Oslo.
Marmararegionen

**Marmararegionen** (tyrkisk *Marmara Bölgesi*) er den minste regionen i Tyrkia med et areal på 67&nbsp;000 km², men har likevel høyest folketall. Regionen utgjør 8,6 % av Tyrkias landareal og omkring 30 % av befolkningen. Regionen er den eneste som ligger i den europeiske delen av Tyrkia. 

Regionen har navn etter Marmarahavet, som igjen har navn etter Marmaraøya.

## Provinser

* Balıkesir (provins)
* Bilecik (provins)
* Bursa (provins)
* Çanakkale (provins)
* Edirne (provins)
* İstanbul (provins)
* Kırklareli (provins)
* Kocaeli (provins)
* Sakarya (provins)
* Tekirdağ (provins)
* Yalova (provins)

## Geografi
Fjellene Strandzja og Uludağ ligger i Marmararegionen. Øyer i Egeerhavet er Gökçeada og Bozcaada og i Marmarahavet er Marmaraøya, Avşa, Paşalimanı, İmralı og Prinseøyene ved Istanbul.

## Historie
De første innbyggerne i området var ulike indoeuropeiske stammer, men området er mest kjent for den omfattende bosetningen av folk fra Antikkens Hellas. Den berømte byen Troja, kjent fra Homers *[[Iliaden]]* lå i regionen. Området var også involvert i Perserkrigene, og ble delt mellom Perserriket og Det athenske sjøforbundet. Området ble senere erobret av Det romerske keiserriket. Etter at keiser Konstantin den store konverterte til kristendommen, ble området tidlig et senter for kristendommen. Den viktigste byen, Konstantinopel ble støttepunkt for det kristne Bysantinske riket, også etter at de omkringliggende områdene ble erobret av muslimske grupper. Regionen forble kristen fram til tyrkiske muslimer erobret Anatolia på slutten av 1000-tallet. Deretter var området vekselsvis under tyrkiske og europeiske fyrstedømmer, fram til Konstantinopel ble erobret av Det osmanske rike i 1453.

Regionen var også sentral under første verdenskrig da Det osmanske rike var på Sentralmaktene. De allierte forsøkte i 1915 å erobre Dardanellene gjennom en landgang på Gallipoli gjennom det mislykkede slaget om Gallipoli, men ble tvunget til å evakuere i januar 1916, hovedsakelig styrker fra ANZAC.
Bloomfield Stadion

**Bloomfield Stadion** () er et 29 400-seters fotballstadion i Tel Aviv, Israel. Det er hjemmebanen til Hapoel Tel Aviv, Bnei Yehuda Tel Aviv, og Maccabi Tel Aviv.

## Historie
Bloomfield Stadion ble bygget på samme sted hvor Basa stadion (fra 1950 hjemmebanen til Hapoel Tel Aviv) tidligere sto. Den første kampen på det nye anlegget ble spilt mellom Hapoel og Shimshon Tel Aviv 13. oktober 1962. 13. desember samme år ble arenaen offisielt åpnet med en vennskapskamp mellom Hapoel og Sportclub Enschede.

I september 2010 fikk Bloomfield kategori 4-status av UEFA, noe som medførte at stadionet kan  brukes til gruppespill i Mesterligaen. Stadionet ble benyttet som kamparena under U21-EM i fotball for herrer i 2013.

## Konserter
Artister som Phil Collins, The Black Eyed Peas, Scorpions, Barbra Streisand og Rihanna har alle holdt konserter på arenaen.

## Referanser


## Eksterne lenker
* Bloomfield Stadium
Teddy stadion

**Teddy Stadium** (, *Itztadion Teddy*) er et fotballstadion i Jerusalem, Israel. Tre fotballag deler på bruken av arenaen. Disse er Beitar Jerusalem, Hapoel Jerusalem og Hapoel Katamon Jerusalem.

Stadionet har fått navnet sitt etter politikeren Teddy Kollek, som satt som ordfører i Jerusalem da arenaen ble bygget, og var en sterk forkjemper for at stadionet ble realisert.

Teddy Stadium er relativt nytt, og dermed også et av få stadioner i Israel som imøtekommer de høye europeiske standardene. Arenaen ble benyttet under U21-EM i fotball for herrer i 2013, og var også finalearena i turneringen. Stadionet har flere ganger vært brukt under sommer-makkabiader.

## Bilder

image:Teddy Stadium.JPG
Image:Teddy-stadium-exterior-.jpg
Image:Teddy Stadium1.jpg
Image:Teddy_Stadium%2C_Jerusalem.jpg
Strandzja

**Strandzja** (bulgarsk: Странджа, skrives også *Strandja* og/eller *Stranja*; tyrkisk: *Yıldız Dağları* eller *Istranca*) er et fjellmassiv i det sørøstlige området av Bulgaria og den europeiske delen av Tyrkia, eller den sørøstlige delen av Balkan mellom slettene i Trakia i vest, lavlandet nær Burgas i nord, og Svartehavet i øst. Den høyeste toppen er Mahya Dağı (bulgarsk: Махиада, *Mahiada*) (1&nbsp;031 meter) i Tyrkia, mens det høyeste punktet i den bulgarske delen er Goljamo Gradisjte (710 meter). Det totale arealet av massivet er om lag 10&nbsp;000 km².

## Geografi og klima
Klimaet i området er i stor grad påvirket av Svartehavet, og det er stort sett et fuktig kontinentalklima i fjellene og fuktig subtropisk klima ved kysten. Store elver i området er; Veleka (147 km) og grenseelva Rezovska (112 km). Strandzja naturpark, som ble oppretta i 1995 i den bulgarske delen av fjellet, er det største verna området i Bulgaria med 1&nbsp;161 km², eller om lag 1 % av den totale flatevidda i Bulgaria. Kanskje opptil 50 % av plantelivet i Bulgaria er representert i denne parken.

## Historie og kultur
Området var befolket av trakere i antikken og inneholder i dag mange ruiner av trakiske helligdommer og offeralter, steindysser og andre arkeologiske legemer. 

Fjellene var åsted for det bulgarske Ilinden-Perobrazjenie-opprøret i 1903, som ble knust av osmanske (tyrkiske) tropper. Den nåværende grensa mellom Bulgaria og Tyrkia ble oppretta etter Balkankrigene i 1912-1913, da nordlige deler av Stradzja ble en del av Bulgaria. 

Kulturelt er den bulgarske delen av Stradzja kjent for en spesiell arkitektur som en kan se i Malko Tarnovo, Brasjljan og de fleste andre landsbyer, med rike folkeminne og særprega ritualer, slik som *[[nestinarstvo]]* (barbeint dansing på glødende kull), som har mange hedenske elementer.

## Referanser


## Eksterne lenker
* 
* Discoverstrandja.com 
* Strandja.hit.bg
* StrandjaVillage.com
Uludağ

**Uludağ**, i antikken den mysiske eller bityniske *Olympus*, er et fjell i provinsen Bursa i Tyrkia, med en høyde på 2543 meter over havet. Det er et populært vintersportssted og en nasjonalpark med rikt dyre- og planteliv. Om sommeren er det populært med camping og turer i fjellet. 

I antikken strekte fjellkjeden som fjellet er en del av seg langs sørenden av Bithynia, og ble kalt Olympos på gresk. Byen Bursa ble kalt Prusa ad Olympum fordi den lå nær fjellet. Gjennom mellomalderen var det flere eremitasjar og klostere her. En av de største munkene fra det kristne østen, den østromerske munken St. Joannicius den store, bodde som eremitt på dette fjellet. 

Uludağ er det høyeste fjellet i Marmararegionen. Den høyeste toppen heter Kartaltepe og er på 2543 meter over havet. I nord ligger de høye platåene Sarıalan, Kirazlıyayla, Kadıyayla og Sobra.

Det ligger en stengt wolframgruve nær toppen. Gruva og fabrikken ved ble bygd i 1974 for 60 millioner dollar, men ble lukka i 1989 på grunn av for høye produksjonskostnader. 

## Uludağ nasjonalpark
Nasjonalparken ligg om lag 22 km sør for Bursa og er lett tilgjengeleg fra Istanbul. Det går kabelvogn fra Bursa og oppover fjellet, med et stopp på 1200 m. Den ender ved Sarialan omkring 1630 meter over havet. 

## Referanser


## Eksterne lenker
* 
* & Lift Informations of Uludağ**'
* Bilde
* Uludağ skisenter
* "Uludag Tepe" på Peakbagger
Eivind Jenssen

**Eivind Jenssen** (født 8. august 1988 på Steinkjer) er en norsk mellomdistanseløper. Han er medlem av Steinkjer Friidrettsklubb, og vant 800-meterløpet under NM i friidrett 2009.

## Medaljer i norske mesterskap

## Referanser




## Eksterne lenker
*
Bozcaada

**Bozcaada**, tidligere oftest **Ténedos** (gresk Τένεδος), er ei lita øy i Egeerhavet og utgjør distriktet Bozcaada i Çanakkaleprovinsen i Tyrkia. I 2010 hadde Bozcaada 2354 innbyggere. Hovednæringa er turisme, vinproduksjon og fiske. Øya er kjent for druene sine, vinen og røde valmuer. 

Øya har et areal på 39 km². Flere holmer og mindre øyer ligger omkring øya, som ligger nær Dardanellene. Det er det eneste landlige distriktet i Tyrkia uten landsbyer, og har bare en stor bosetning, Bozcaada.

Øya er omkring 6,5 km fra nord til sør og 11 km fra øst til vest. Den høyeste åsen på øya er 192 meter over havet og ligger nordøst på øya, ovenfor byen. Sørøstsida av øya er åslendt og kupert, og brukes til gjeting av sauer og geiter. Den sentrale delen av øya er generelt flat eller med små åser, og brukes til jordbruk, særlig vindyrking.

Øya har middelhavsklima med en årlig middeltemperatur på 14 °C og en årlig normalnedbør på 529 mm. Det renner flere småelver på øya, men det er for få ferskvannkilder, så en må føre vann over fra fastlandet. Men likevel, så gjør øyas sterke nordlige vinder stedet til et av de beste stedene for engergiproduksjon i den vestlige delen av Tyrkia,.

## Referanser


## Kilder
**[[The Oxford Classical Dictionary]]* *s.* "Tenedos"
*Loeb Classical Library Athenaeus.
**The struggle for justice : 1923-1993 : 70 years of tyrkisk provocation and violations of the Treaty of Lausanne : a chronicle of human rights violations*; Citizen’s Association of Constantinople-Imvros-Tenedos-Eastern Thrace of Thrace. Komotini (1993) 

## Eksterne lenker
* Bozcaada
* Øyguide
*
Avşa

**Avşa** (tyrkisk *Avşa Adası*) eller **Türkeli** er ei tyrkisk øy sør i Marmarahavet. I antikken og under Østromerriket ble den kalt **Aphousia** (gresk Αφουσία) eller **Ophiousa** (Οφιούσα) og var et sted som var brukt som eksil under østromerene.

Øya ligger i dag i distriktet Marmara i provinsen Balıkesir nordvest i Tyrkia. Øya er et populært turistmål, særlig for turister fra Istanbul. Det lokale innbyggertallet er omkring 2&nbsp;000, men om sommeren kan det være opp mot 50 000 menneske på øya.

En kan nå øya med båt fra Istanbul, Erdek og Tekirdağ.

## Eksterne lenker
* 
* Turistinformasjon avsaadasi.org
Paşalimanı

**Paşalimanı** (tyrkisk *Paşalimanı Adası*), tidligere  **Halone** (gresk Ἁλώνη), er en liten øy sør i Marmarahavet i Tyrkia. Øya ligger under distriktet Marmara i Balıkesir nordvest i Tyrkia. Det er fem bosetninger på øya. Øyas høyeste punkt er 72 meter over havet.

## Referanser

	
## Eksterne lenker
*
İmralı

**İmralı** er en liten tyrkisk øy sør i Marmarahavet, vest for Armutlu-Bozburun-halvøya i Bursa (provins). Fra 1999 til 2009 tjente øya som et høysikkerhetsfengsel for en enkelt fange, Abdullah Öcalan lederen for PKK som ble erklært en terroristorganisasjon av USA og EU. I november 2009 ble flere andre fanger overført til et nybygd fengsel på øya, der Abdullah Ocalan også ble satt inn. 

Øya er 8 km lang og 3 km bred med et areal på 9,98&nbsp;km². Den høyeste toppen er Türk Tepesi med en høyde på 217 moh. 

Øya var først erobret av osmanerne, som slik fikk kontroll over Marmarahavet, og hindret østromerene tilgang til Bursa. 

Fram til den tyrkiske selvstendighetskrigen (1919–1922) var det tre greske landsbyer på øya. Etter utvekslinga av folk mellom Hellas og Tyrkia i 1923, ble øya stort sett stående uten innbyggere fram til 1935, da et fengsel ble bygd på øya. Fangene her fikk lov å tjene penger med å arbeide i jordbruk og fiske. Da Abdullah Öcalan ble sendt hit i 1999, ble de andre fangene sendt til andre fengsel. En annen kjent fange som har vært her er Billy Hayes, en amerikansk forfatter som skrev boka Midnight Express. 

Tre politikere ble henrettet på øya i 1961: 

* Adnan Menderes, statsminister
* Fatin Rüştü Zorlu, utenriksminister
* Hasan Polatkan, finansminister

## Eksterne lenker
* 
* Kort historie
* Om øya
* Kort historie
* Om namnet på øya
Joaquín Sorolla

**Joaquín Sorolla y Bastida** (spansk: [xoakin soɾoʎa] , IPA: [dʒuakim soɾoʎa]) (født 27. februar 1863, død 10. august 1923) var en spansk maler fra Valencia. Sorolla malte portretter, landskap og verk med sosiale og historiske temaer. Typisk for arbeidene hans er gjengivelser av folket og landskapet i hjemlandet hans, deriblant Contadina de Asís, som skal vise en bondekvinne som står i et grønt landskap.

## Referanser


## Eksterne lenker
*
Skogsbær

**Skogsbær** er en samlebetegnelse for bærsorter som vokser vilt på den nordlige halvkule. Bæra som listes nedenfor er nødvendigvis ikke bær i botanisk sammenheng. Listen er heller ikke nødvendigvis komplett:

* Bjørnebær
* Blokkebær
* Blåbær
* Bringebær
* Markjordbær
* Molte
* Tyttebær
* Tranebær
* Åkerbær
Elliniki Radiofonia Tileorasi

**Gresk rikskringkasting** (gresk: Ελληνική Ραδιοφωνία Τηλεόραση, *Ellinikí Radiofonía Tileórasi*, norsk oversettelse: *gresk radio-fjernsyn*, forkortet **ERT**, eller **EPT** på gresk) er en statseid allmennkringkaster i Hellas. ERT startet kringkasting over radio i 1938 og over fjernsyn 23. februar 1966. Kringkasteren ble plutselig nedlagt i juni 2013 og erstattet av NERIT, men gjenoppsto to år senere. ERT er medlem av Den europeiske kringkastingsunion (EBU).

## Bakgrunn
ERT ble etablert i 1938 og har vært Hellas' allmennkringkaster for radio og fjernsyn siden – finansiert av en kringkastingsavgift på 3 euro i måneden. Avgiften hentes inn via strømregningen til husholdningene i landet.

Som følge av finanskrisen var greske myndigheter nødt til å stramme inn på all statlig virksomhet, blant annet ved å slanke staber og kutte lønninger. Innsparingene rammet også ERT, og greske myndigheter avviklet overraskende kringkasteren 11. juni 2013 med umiddelbar virkning. Nyheten vakte sterk motstand fra ansatte, fagforeninger og andre kringkastere på grunn av de 2600 oppsagte ansatte hos ERT. Den greske regjeringen forsvarte beslutningen som et sparetiltak i trange økonomiske tider. Regjeringens talsmann, Simos Kedikoglou, sa til pressen at man ikke kunne ha toleranse for «hellige kuer» i de vanskelige tider som Hellas befant seg i, og kalte ERT for en «havn av sløseri».

I stedet etablerte myndighetene kringkasteren Néa Ellinikí Radiofonía, Ínternet kai Tileórasi (NERIT). NERIT ble satt i drift 4. mai 2014. Etter flere omstruktureringer og politiske vedtak, ble ERT gjenåpnet 11. juni 2015, og NERIT lagt ned. Mange av de 2600 som mistet jobben da ERT ble lagt ned i 2013, fikk tilbud om å komme tilbake igjen.

## Kanaltilbud

### Radio
ERT har fire nasjonale radiokanaler.
* **Første program** (Πρώτο Πρόγραμμα) – nyheter, aktualiteter og debatt 
* **Andre program** (Δεύτερο Πρόγραμμα) – gresk musikk
* **Tredje program** (Τρίτο Πρόγραμμα) – klassisk musikk, kunst, kultur, drama
* **ERA Sport** – idretts- og nyhetskanal
Andre radiokanaler:
* **Kosmos 93.6** – verdensmusikk (etnisk, soul, jazz)
* **Voice of Greece (ERA 5)** – internasjonal kanal 
* **102 FM** – nyhetskanal for byen Thessaloniki
* **95.8** – musikk- og kulturkanal i Thessaloniki.

### Fjernsyn
ERT har tre nasjonale tv-kanaler samt en internasjonal kanal. 
* **[[ERT1]]** – hovedkanal med fokus på nyheter og aktualiteter 
* **[[ERT2]]** – arvtakeren til tidligere *ET1.* Sender underholdning og idrett samt dokumentarer, tegneserier og dramaserier 
* **ERT3** – Sender fra Thessaloniki, blant annet nyheter og dokumentarer 
* **ERT World** – internasjonal kanal som videreformidler ERTs produksjoner til greske utvandrere verden over

## Referanser


## Eksterne lenker
*
ERT

**ERT** kan referere til:
*Elliniki Radiofonia Tileorasi
*Ente Radio Trieste - forkortet **ERT** - er Territorio libero di Triestes allmennkringkaster
Torbjørn Johnsen

**Torbjørn «Tobben» Johnsen** (født 21. juni 1957) er en norsk lokalpolitiker. Han representerer Høyre og er fra høsten 2011 varaordfører i Loppa kommune.

## Kilder

* «Jensen gjenvalgt uten debatt», *Altaposten* 30. september 2011.
Unn Berit Guttormsen

**Unn Berit Guttormsen** (født 4. august 1963) er en norsk lokalpolitiker. Hun representerer Høyre og er fra høsten 2011 varaordfører i Berlevåg kommune.

Guttormsen er ansatt i kommunen og har lang fartstid som hovedtillitsvalgt for Fagforbundet.

## Kilder

* «Tillitsvalgte er sin egen arbeidsgiver», *Finnmarken* 11. mars 2013; besøkt 11. juni 2013.
Académie marquisienne – Tuhuna ’Eo Enata

**Académie marquisienne – Tuhuna 'Eo Enata** er et språkakademi i Fransk Polynesia. Akademiet har som formål å bevare og fremme marquesisk, språket som tales på Marquesasøyene. Det ble grunnlagt av Fransk Polynesias forsamling i 2000.

De første akademimedlemmene ble utnevnt i juli 2000. Flere utnevnelser fulgte i 2004.

Det finnes også akademier for tahitisk og tuamotuansk.

## Referanser
Académie pa’umotu – Karuru Vanaga

**Académie pa'umotu – Karuru Vanaga** er et språkakademi i Fransk Polynesia. Akademiet har som formål å bevare og fremme tuamotuansk, språket som tales av folket på Tuamotuøyene. Det ble grunnlagt av Fransk Polynesias forsamling i 2008. Akademiet holder til på Tahiti. Organisasjonen Te Reo o te Tuamotu arbeidet for å få akademiet etablert.

I 2009 ble det nedsatt en komité for å nominere akademimedlemmer. De første fjorten medlemmene ble utnevnt i 2010.

Det finnes også akademier for tahitisk og marquesisk.

## Referanser
Tove Alstadsæter

**Tove Alstadsæter** (født 29. mai 1967) er en norsk lokalpolitiker. Hun representerer Høyre og er fra høsten 2011 varaordfører i Sør-Varanger kommune.

Alstadsæter arbeider som styrer i barnehage.

## Kilder
* «Vant ordførerkampen», *Finnmark Dagblad* 22. september 2011; besøkt 11. juni 2013.
* TV2s velgerguide; besøkt 11. juni 2013.

## Eksterne lenker
*
Christine Bertheussen Killie

**Christine Bertheussen Killie** (født 26. juni 1979) er en norsk lokalpolitiker. Hun representerer Høyre og er fra høsten 2011 fylkesvaraordfører i Troms. Det er hennes andre periode i fylkestinget. Hun har vært medlem av kommunestyret i Skånland sia 2003.

## Referanser


## Kilder

* «Ny fylkesordfører», *iTromsø* 18. oktober 2011; besøkt 11. juni 2013.
Jiuquan satellittutskytningssenter

**Jiuquan satellittutskytningssenter** (kinesisk: 酒泉卫星发射中心) er det eldste og største satellittutskytningssenteret i Folkerepublikken Kina. Det ligger i Ejinbanneret i Alxa i den autonome region Indre Mongolia, i Gobiørkenen. 

Oppbyggingen tok til i 1958. Det er gjennomført flere (pr 2013) utskytninger av satellitter herfra enn fra noe annet slikt anlegg i landet. Stedet er oppkalt etter nærmeste større by, Jiuquan, selv om den ligger i en annen provins.

Senteret er på 2.800&nbsp;km² og bosetter ca. 20&nbsp;000 mennesker.

Anlegget og dets teknikk ligner eldre sovjetiske motstykker, noe som skyldes at Sovjetunionen i mange år støttet kinesisk rom- og raketteknologi. 

Blant utskytninger fra Jiuquan kan nevnes Dong Fang Hong I (1970), Shenzhou 5 (2003), Shenzhou 6 (2005), Shenzhou 7 (2008), og romstasjonen Tiangong 1 (2011).

* Taiyuan satellittutskytningssenter 
* Wenchang satellittutskytningssenter
* Xichang satellittutskytningssenter

## Referanser


## Eksterne lenker
* 
* globalsecurity.org: Jiuquan Satellite Launch Center
* sinodefence.com: Jiuquan Satellite Launch Centre